Държавен вестник, бр. 81, 2020 г., стр. 73

БРОЙ  81	
Д Ъ Р Ж А В Е Н  В Е С Т Н И К 	
СТР.  73  
4. Целите на защитената зона по т. 3 са оп­
ределени съобразно важността на защитената 
зона за постигане и поддържане на благопри­
ятното природозащитно състояние на типовете 
природни местообитания и видовете по т. 2 в 
Континенталния биогеографски регион, както и 
за свързаността и целостта на мрежата от защи­
тени зони в страната като част от Европейската 
екологична мрежа Натура 2000. Те определят 
и приоритетите при планиране и прилагане на 
мерки в защитената зона.
5. Приоритетни за опазване в защитената 
зона са типът природно местообитание по т. 2.1, 
означен със знак (*) в приложение № 1 на ЗБР, 
както и типовете природни местообитания, за 
които са определени цели за подобряване в т. 3.
6. Пълният опис на координатите на точ­
ките, определящи границата на защитена зона 
BG0000532 „Остров Близнаци“, е посочен в прило­
жението, неразделна част от настоящата заповед.
7. Стандартният формуляр с данни и оценки 
за защитената зона, както и картен материал 
с границите є са налични и се съхраняват в 
Министерството на околната среда и водите, 
РИОСВ – Монтана, и на интернет страницата на 
Информационната система за защитените зони 
от екологичната мрежа Натура 2000.
8. В границите на защитената зона се забранява:
8.1. изземване на наносни отложения от реката 
в границите на местообитанията по т. 2.1 освен 
при установена необходимост за поддържане на 
проводимостта є, както и за подобряване на 
състоянието на природните местообитания и 
местообитанията на видовете по т.2; 
8.2. депониране и временното съхранение на 
отпадъци; 
8.3. унищожаване на островни образувания; 
8.4. извършване на дейности, свързани с от­
водняване, пресушаване или промяна на водния 
режим на затони, мочурища и естествени водни 
обекти, освен при изпълнение на дейности, 
свързани с подобряване състоянието на водните 
екосистеми и местообитания;
8.5. употреба на продукти за растителна защита 
освен при каламитет или епифитотия, както и 
използване на минерални торове;
8.6. палене на огън и опожаряване на расти­
телността.
9. Горският тип природно местообитание по 
т. 2.1 се стопанисва в съответствие с разпоредбите 
на глава четвърта от Наредба № 8 от 2011 г. за 
сечите в горите (ДВ, бр. 64 от 2011 г.) и за него 
е задължително прилагането на „Система от 
режими и мерки за стопанисване на горските 
типове местообитания от приложение № 1 от 
Закона за биологичното разнообразие“, утвърдена 
от изпълнителния директор на Изпълнителната 
агенция по горите.
10. Мерки за постигане целите на опазване 
на защитената зона са определени или могат да 
се определят също във:
10.1. решения, издавани по реда на чл. 31 от ЗБР;
10.2. горскостопанските и ловностопанските 
планове и програми;
10.3. плана за управление на речните басейни 
в Дунавски район за басейново управление на 
водите;
10.4. националния план за действие за енер­
гията от възобновяеми източници;
10.5. планове за действие за видове и планове 
за управление на защитени територии;
10.6. други планови, програмни и стратегиче­
ски документи.
11. В границите на защитената зона се пре­
поръчва:
11.1. изпълнение на мерки за поддържане и 
опазване на местообитанията по т. 2 от разпрос­
транението на нежелана растителност – инвазивни 
чужди видове, съгласно списъка с инвазивни чужди 
видове, които засягат Съюза (създаден и актуали­
зиран с регламенти за изпълнение на Комисията 
в съответствие с Регламент (ЕС) № 1143/2014 на 
Европейския парламент и на Съвета), публикуван 
на интернет страницата на МОСВ;
11.2. намаляване на въздействията, дължащи 
се на абиотични процеси, като ерозия или засу­
шаване в местообитание с код 3270;
11.3. намаляване на еутрофикацията в место­
обитание с код 3260;
11.4. насърчаване на устойчивото управление 
на горите чрез запазване на биотопните дървета 
и на достатъчно количество мъртва дървесина в 
горските екосистеми, избягване на залесяването 
с неместни дървесни видове и произходи и съо­
бразяване на интензивността на дърводобива с 
растежния потенциал на дървостоите и предназ­
начението на горите, ограничаване на изсичането/
подмяната на горскодървесната растителност;
11.5. управление на земеползването и водо­
ползването, ограничаване на замърсяването на 
водните тела.
12. Режим на дейности, подлежащи на съгла­
суване/одобрение: планове, програми, проекти и 
инвестиционни предложения, които не са непо­
средствено свързани или необходими за управле­
нието на защитените зони и които поотделно или 
във взаимодействие с други планове, програми, 
проекти или инвестиционни предложения могат 
да окажат значително отрицателно въздействие 
върху защитените зони, се подлагат на оценка 
за съвместимостта им с предмета и целите на 
опазване на съответната защитена зона съгласно 
чл. 31 от ЗБР и наредбата по чл. 31а от същия 
закон.
Настоящата заповед не отменя забраните и 
ограниченията на дейности, наложени по силата 
на други нормативни и административни актове.
Защитената територия защитена местност 
„Острови Близнаците“, обявена по реда на Закона 
за защитените територии, попадаща в границата 
на защитена зона BG0000532 „Остров Близна­
ци“, запазва статута, категорията, границите и 
режимите си на опазване. Горното не отменя 
прилагането на забраните и ограниченията по 
настоящата заповед за тази територия.
Нарушителите на тази заповед се наказват 
съгласно административнонаказателните разпо­
редби на ЗБР.
Защитена зона BG0000532 „Остров Близнаци“ 
да се впише в регистрите на защитените зони, 
водени в МОСВ и РИОСВ – Монтана, съгласно 
чл. 18 от ЗБР.
Заповедта влиза в сила от обнародването є в 
„Държавен вестник“.
На основание чл. 12, ал. 7 от ЗБР заповедта е 
окончателна и не подлежи на обжалване.
За министър: 
Ат. Николова